ROMÂNIA

JUDEŢUL ARAD

COMUNA ARCHIŞ

CONSILIUL LOCAL ARCHIŞ

**HOTĂRÂREA nr.85**

din 10.11.2017

**privind aprobarea contractării unui împrumut de Trezorerie şi/sau a unui împrumut bancar de la CEC Bank pentru stingerea arieratelor bugetare – facturi privind livrările de bunuri, dobânzile penalizatoare şi cheltuielile de executare în Dosar de executare nr.28/2017 deschis de către BEJ Găluţi Alexandru, la cererea creditoarei noastre SC CCFRSA Marfă SRL**

 Consiliul Local al comunei Archiş , întrunit în şedinţă extraordinară de lucru în data de 10.11.2017, ora 900 , fiind prezenţi un număr de 11 consilieri din totalul de 11 ,

 ***AVÂND ÎN VEDERE :***

 Proiectul de hotărâre inițiat de d-l viceprimar şi avizat favorabil de comisia de specialitate a Consiliului Local.

 Ordinul Prefectului nr.874/06.11.2017 privind constatarea încetării de drept, înainte de expirarea duratei normale a mandatului de primar al Comunei Archiş, a domnului Valea Nicolae;

 Prevederile art.61 alin.(1) şi (2) din Legea nr.273/2006 privind finanţele publice locale, cu modificările şi completările ulterioare;

 Prevederile art.9 pct.8 din Carta Europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997;

 Prevederile art. 1166 şi următoarele din Legea nr.287/2009 privind Codul civil, cu modificările şi completările ulterioare, referitoare la contracte sau convenţii;

 Prevederile art.2, art.3 alin.(1) şi (2), art.23 şi art.36 alin.(1) şi alin.(4) lit.b) din Legea nr.215/2001 privind Administraţia Publică Locală, republicată, cu modificările şi completările ulterioare.

 Votul ,, pentru” a 8 consilieri, 3 ,,se abţin”.

 În temeiul art.45 alin.(2) lit.b) din Legea nr.215/2001 republicată, Legea Administrației Publice Locale

 **HOTĂRĂȘTE:**

**Art.1**. Se aprobă contractarea unui împrumut de Trezorerie în valoare de 650.000 lei, necesar pentru stingerea integrală a datoriilor, arierate bugetare în Dosarul de executare silită nr.28/2017, deschis de B.E.J. Galuţi Alexandru la solicitarea creditoarei noastre SC CCFRSA Marfă SRL.

**Art.2**. Se aprobă autorizarea de către Consiliul Local Archiş a autorităţii executive , reprezentată prin primar – viceprimarul Pantea Nicolae, să contracteze un împrumut de la CEC BANK SA în valoare de 650.000 lei, în situaţia în care prin bugetul de stat rectificat ori, după caz, în baza unor alocări de resurse financiare publice de la bugetul de stat nu sunt prevăzute alocări bugetare pentru acordarea prin Ministerul Finanţelor Publice de împrumuturi de Trezorerie pentru echilibrarea bugetelor administraţiei publice locale şi pentru stingerea arieratelor – ca modalitate alternativă de obţinere a resurselor financiare necesare stingerii arieratelor bugetare faţă de creditoarea noastră SC CCFRSA Marfă SRL.

**Art.3**. Se mandatează primarul comunei Archiş-prin viceprimarul Pantea Nicolae, care a preluat de drept atribuţiile primarului defunct Valea Nicolae (Certificat de deces Seria DC nr.969497), la data de 31.10.2017, să semneze Contractul de împrumut, precum şi orice alte acte şi documente în constituirea dosarului de creditare , în condiţiile legii, precum şi orice modificări şi completări

convenite de părţile contractante şi orice alte acte, documente, notificări sau cereri a căror semnare poate deveni necesară în legătură cu încheierea şi punerea în executare a Contractului de împrumut.

**Art.4**. Se obligă primarul comunei Archiş-prin viceprimarul Pantea Nicolae, care a preluat de drept atribuţiile primarului, ca înainte de semnarea Contractului de împrumut să solicite din nou votul Consiliului Local

**Art.5**. Cu ducere la îndeplinire a prezentei hotărâri se încredinţează primarul comunei Archiş-prin viceprimar d-l Pantea Nicolae şi Compartimentul contabilitate din cadrul Primăriei comunei Archiş.

 **Art.6. *Prezenta hotărâre se comunică:***

* Instituției Prefectului – județul Arad ,
* Se afișează la panoul publicitar,
* Se anexează la dosarele de ședință.

 PREȘEDINTE DE ȘEDINȚĂ p.SECRETAR

 CONSILIER

 DEN-VASILE BOCIORT MARIA MÎRNEA